VerkeerdevleiThe Buckfever Underground se nuwe album, Verkeerdevlei, is in Augustus vrygestel. Die album ontvang lof uit alle oorde. Pieter Redelinghuys van Die Burger skryf: “Na my mening is The Buckfever Underground Suid-Afrika se mees onderskatte groep. Hulle is nie wannabes, hipsters of watter eendagvlieg ook al die jongste gier is nie. Die inhoud is opreg, by uitstek oorspronklik en bowenal verruklik mooi as jy geduldig luister.” Klik hier om meer te lees. Die Mail & Guardian bevestig ook dat The Buckfever Underground hul “kultstatus” verdien. Klik hier om meer te lees. Verkeerdevlei het 14 snitte, briljant geskryf deur Toast Coetzer. Toast is joernalis, fotograaf, rocker en skrywer en verantwoordelik vir die “vocals” op die album. Buiten Toast bestaan die groep uit Gil Hockman (baskitaar), Righard Kapp (kitaar), Stephen Timm (dromme) en Jon Savage (klawerbord). die somber wou swiep oor die buurte van die stad Kigali lê oor die heuwels Kigali lê onder rook motorfietse en oggendmis wat raas en toet en soen die somber wou sweef ver weg van die ander woue wat oor die sokkerstadion sirkel wagtend op ‘n wedstryd maar vandag is daar net weerlig en vanaand speel Sean Paul die somber wou kyk weste toe oor die landskap groen van reën piesangplantasies kassava mielies millet plantaines koffie en tee dit alles kom hier uit die grond dit alles bring mense na die mond en slaap dan met ore in die aarde na die wortels se gesuis gedraai die somber wou kyk af na Kibuye se sirkelpad van die busstop tot die kerk waar 10 000 mense verkap vermoor en van menswees moes kom leer en net enkeles se gebeendere wit in die vertoonkas sou kom rus die somber wou weet reeds van hoe stil die klipvloer nou blink onder houtbanke slaap en dat daar voor die altaar vars blomme in vase staan waar ou vrouens kort-kort hul gebede kom laat gaan die somber wou voel wind oor die blou waters aan die meer en Kivu-eiland wink in die Kongo ken hulle van vermink bierbote verlaat die hawe hoog gelaai en rooi van krat vissermanne roep en sing roep en sing vrolik oor hul vangs daar is vreugde in hul longe vir nou is daar vrede hier en hulle lewe hulle lewe hulle lewe die somber wou het al lankal ophou huil oor sy maat sy is lankal reeds deel van die stof in ‘n Kigali agterstraat die somber wou huil nie die somber wou lag nie die somber wou huil nie die somber wou lag nie die somber wou bly somber die somber wou bly somber en die nagkombers ontmoet hom en hy daal af om te kom slaap die somber wou huil nie die somber wou lag nie die somber wou bly somber die somber wou bly somber en die nagkombers ontmoet hom en hy daal af om te kom slaap Klik hier om The Buckfever Underground se Facebook-blad te besoek. Klik hier om The Buckfever Underground se webwerf te besoek. Die album kos R130 (posgeld in Suid-Afrika ingesluit). Koop die album digitaal hier of bestel die album deur ‘n e-pos na [email protected] te stuur.